SET สัปดาห์นี้ Sideways Up จับตาเงินเฟ้อสหรัฐ ชู BE8-MAKRO-SCB หุ้นเด่น
“บล.กรุงศรี พัฒนสิน” ชี้ SET สัปดาห์นี้ Sideways Up จับตาเงินเฟ้อสหรัฐ-รายงานเฟด ชู BE8-MAKRO-SCB หุ้นเด่น
SET สัปดาห์นี้ Sideways Up จับตาเงินเฟ้อสหรัฐ-รายงานเฟด ชู BE8-MAKRO-SCB หุ้นเด่น
11 เม.ย. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (10-12 เม.ย.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ “Sideways Up” โดยมีแนวต้าน 1,598-1,610 จุด และแนวรับ 1,560-1,550 จุด
โดยวันที่ 12 เม.ย.นี้ติดตามเงินเฟ้อสหรัฐ CPI เดือนมี.ค. ตลาดคาด 0.3% เทียบเดือนก่อนหน้า โต 5.2% เทียบช่วงเดียวกันของปีก่อน เทียบ prev. 0.4% เดือนก่อนหน้า และ 6.0% เทียบช่วงเดียวกันของปีก่อน บ่งชี้วงจรดอกเบี้ยเป็นปลายทาง บวกต่อหุ้น High Growth และ 13 เม.ย. และติดตามรายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) เมื่อวันที่ 21-22 มี.ค.66
ส่วนวันที่ 11 เม.ย.นี้ ติดตามเงินเฟ้อจีนเดือน มี.ค. ตลาดคาดทรงตัวที่ 1.0% เทียบช่วงเดียวกันของปีก่อนยังต่ำกว่ากรอบบน 3.0% ที่ธนาคารกลางจีนตั้งเป้า ด้วยเงินเฟ้อที่ยังต่ำ ทำให้จีนยังมีช่องว่างในการดำเนินนโยบายผ่อนคลายกระตุ้นเศรษฐกิจ โดย Bloomberg คาดมีโอกาสจะเห็น PBOC ปรับลดอัตราดอกเบี้ย Loan Prime rate อายุ 1 ปี และวันที่ 13 เม.ย.นี้ ติดตามยอดส่งออกและนำเข้าของจีนเดือนมี.ค.66 (คาดลดลง 7.4% เทียบช่วงเดียวกันของปีก่อน และลดลง 7.0% เทียบช่วงเดียวกันของปีก่อน ลบน้อยจาก prev. เดือนก.พ. ลดลง 9.9% เทียบช่วงเดียวกันของปีก่อน และลดลง 7.5% เทียบช่วงเดียวกันของปีก่อน) หากออกมาตามคาด ตลาดมองบวกขึ้นต่อหุ้นส่งออกไปจีน อาทิ NER, STA, HANA, KCE
นอกจากนี้ติดตามประเมินผลประกอบการไตรมาส 1/66 หุ้นกลุ่มธนาคารสหรัฐ อาทิ JPMorgan ตลาดคาด EPS 3.43 เหรียญต่อหุ้น โต 21% เทียบช่วงเดียวกัน และ ลดลง 6% เทียบไตรมาสก่อนหน้า), Citi Group ตลาดคาด EPS 1.71 เหรียญต่อหุ้น (ลดลง 16% เทียบช่วงเดียวกันของปีก่อน และเพิ่มขึ้น 46% เทียบไตรมาสก่อนหน้า) และ Well Fargo ตลาดคาด EPS 1.13 เหรียญต่อหุ้น (เพิ่มขึ้น 28% เทียบช่วงเดียวกันของปีก่อน และเพิ่มขึ้น 69% เทียบไตรมาสก่อนหน้า) ทั้ง 3 ธนาคารยังเห็นปรับลด EPS ไตรมาส 1/66 MTD -3.49 ถึง -0.43% ให้ติดตามผลกระทบราคาสินทรัพย์ผันผวนและฐานะการเงิน
กลยุทธ์การลงทุน: สัปดาห์นี้ประเมิน SET “Sideways Up” ประเด็นหลักที่กำหนดทิศทางตลาด คือ ภาพบวกเงินเฟ้อ CPI สหรัฐฯ เพิ่มชะลอลงต่อเนื่อง ซึ่งเราคาดเป็นไปได้สูงจากดัชนีชี้นำอาหาร, พลังงาน, ค่าเช่า โดยจะเป็นการยืนยันวงจรเงินเฟ้อและดอกเบี้ยเป็นปลายทาง แต่แนวโน้มเศรษฐกิจสหรัฐฯที่จะชะลอลงเช่นกัน สวนทางไทยดีขึ้นโดยเฉพาะความคึกคักช่วงเทศกาลสงกรานต์และก่อนเลือกตั้ง รวมถึง CCI ที่คาดปรับเพิ่ม 11 เดือนติดต่อกัน
ส่วนหุ้นเด่นสัปดาห์นี้แนะนำ BE8, MAKRO, SCB  โดย BE8 ราคาเป้าหมาย 100 บาท : หุ้น High Growth ที่ผ่านช่วงถูกกดันจากวงจรดอกเบี้ยขาชื้น ส่วน MAKRO(Trading) : หุ้นลงมาอยู่ในจุดซื้อที่ดี ลุ้นซื้อรับภาพบวกการบริโภคคึกคัก และโอกาสเข้าดัชนี MSCI และ SCB ราคาเป้าหมาย 130 บาท: ลุ้นหุ้นตอบรับไตรมาส 1/66 ฟื้นตัวเทียบไตรมาสก่อนหน้า และ XD เงินปันผลปี 65(17 เม.ย.) เกิน 5%